Document ID: /roh_data/filtered/swiss_laws_in_ROHinterleaved.jsonl.gz/32460

This text was translated from EN into Rumantsch Grischun.

The Federal Council may delegate responsibility for concluding, amending or withdrawing from international treaties to a department. In the case of treaties of limited scope, or of amendments or withdrawals of limited scope, it may also delegate this responsibility to a group or federal office. It provides the Federal Assembly with an annual report on the treaties concluded, amended or withdrawn from by the Federal Council, the departments, groups and federal offices. Only the Control Delegation receives notice of confidential or secret treaties. Inserted by Annex No II 3 of the Parliament Act of 13 Dec. 2002 (AS 2003 3543; BBl 2001 3467 5428). Amended by No I 2 of the FA of 21 June 2019 on the Authority to Conclude, Amend or Withdraw from International Treaties, in force since 2 Dec. 2019 (AS 2019 3119; BBl 2018 3471 5315).

Il Cussegl federal po delegar ad in departament la cumpetenza da concluder, da midar e da disdir contracts internaziunals. Sch’ils contracts èn d’ina relevanza limitada u sche las midadas u las disditgas da contracts èn d’ina relevanza limitada, po el er delegar questa cumpetenza ad ina gruppa u ad in uffizi federal. El rapporta annualmain a l’Assamblea federala davart ils contracts concludids, midads e disdids dad el sez, dals departaments, da las gruppas u dals uffizis federals. Davart contracts confidenzials u secrets vegn infurmada mo la Delegaziun da las Cumissiuns da gestiun. Integrà tras la cifra II 3 da l’agiunta da la Lescha dal parlament dals 13 da dec. 2002 (AS 2003 3543; BBl 2001 3467 5428). Versiun tenor la cifra I 2 da la LF dals 21 da zer. 2019 davart las cumpetenzas per la conclusiun, la midada e la disditga da contracts internaziunals, en vigur dapi ils 2 da dec. 2019 (AS 2019 3119; BBl 2018 3471 5315).